For å gjøre reisen mellom London og flyplassen enklere, og dermed gjøre flyplassen mer attraktiv, har det blitt bygget en ny jernbanestasjon, Luton Airport Parkway. Det går tog til St. Pancras stasjon i London, nordover på Midland Main Line og på Thameslinks rute til Bedford i nord og St. Albans, London, Wimbledon, Sutton, Gatwick og Brighton i sør. Det er en gratis busstjeneste mellom denne stasjonen og flyplassen.